## Pravilnik o informatičkom sustavu i jedinstvenomu programskom rješenju za obradu podataka o tehničkim pregledima i registraciji vozila u stanicama za tehnički pregled vozila

### NN 159/2004 (17.11.2004.), Pravilnik o informatičkom sustavu i jedinstvenomu programskom rješenju za obradu podataka o tehničkim pregledima i registraciji vozila u stanicama za tehnički pregled vozila

# CENTAR ZA VOZILA HRVATSKE I HRVATSKI AUTOKLUB

2789

Na
temelju članka 273. stavka 5. Zakona o sigurnosti prometa na cestama (»Narodne
novine« 105/04) i rješenja Ministarstva unutarnjih poslova Republike Hrvatske broj:
511-01-72-769377-93 od 5. kolovoza 1993., Nadzorni odbor Centra za vozila Hrvat­ske
na sjednici održanoj 9. studenoga 2004. i Upravni odbor Hrvatskog autokluba na
sjednici održanoj 9. studenoga 2004. donijeli su

## PRAVILNIK

### O INFORMATIČKOM SUSTAVU I JEDINSTVENOMU PROGRAMSKOM RJEŠENJU ZA OBRADU PODATAKA O TEHNIČKIM PREGLEDIMA I REGISTRACIJI VOZILA U STANICAMA ZA TEHNIČKI PREGLED VOZILA

Članak
1.

Ovim
pravilnikom propisuju se uvjeti informatičkog sustava i jedinstvenoga
programskog rješenja za automatsku obradu podataka o tehničkim pregledima,
registraciji vozila i ovjeri produženja valjanosti prometne dozvole u stanicama
za tehnički pregled vozila (u daljnjem tekstu: stanica), a u okviru
funkcioniranja jedinstvenogaa sustava tehničkih pregleda i registracije vozila.

Članak
2.

Stručna
organizacija iz članka 273. Zakona o sigurnosti prometa na cestama (u daljnjem
tekstu: stručna organizacija) razvija jedinstveno programsko rješenje za
automatsku obradu podataka o tehničkim pregledima, registraciji vozila i ovjeri
produženja valjanosti prometne dozvole (u daljnjem tekstu: jedinstveno
programsko rješenje).

Sastavni
dio jedinstvenoga programskog rješenja moraju biti dodatni programi koji
omogućuju obračun, evidenciju i naplatu propisanih obveza za koje je utvrđeno
da se bez njihove uplate ne može obaviti registracija ili ovjeriti produženje
valjanosti prometne dozvole (naknada za ceste, obvezno osiguranje, te posebna
naknada za okoliš).

Sastavni
dio jedinstvenoga programskog rješenja mogu biti i dodatni programi koji
omogućuju rad, evidenciju i naplatu ostalih poslova koji se obavljaju u
stanicama (homologacija vozila, ispitivanje vozila, pregled vozila za
obavljanje javnoga cestovnog prijevoza i prijevoza za vlastite potrebe itd.).

Funkcionalnost
jedinstvenoga programskog rješenja potvrđu­je Ministarstvo unutarnjih poslova.

Članak
3.

Podaci
koji su u stanicama prikupljeni primjenom jedinstvenoga programskog rješenja,
distribuiraju se tijelima državne uprave te zainteresiranim fizičkim i pravnim
osobama putem stručne organizacije, sukladno propisima koji uređuju pravo na
pristup informacijama.

Članak 4.

Informatički
sustav iz članka 1. ovog pravilnika treba osigurati:

1.
memoriranje svih unesenih podataka i njihovo opetovano korištenje u
neograničenom broju slučajeva u informatičkom sustavu stanice,

2.
stalnu dostavu odgovarajućih podataka prema centralnoj bazi stručne
organizacije, u skladu s tehničkim mogućnostima,

3.
automatsku provjeru unesenih podataka o vozilu i vlasniku na centralnoj bazi
stručne organizacije,

4.
ekranski prikaz i ispisivanje svih propisanih obrazaca i drugih izvješća bitnih
za poslovanje stanice,

5.
funkcionalnost internog (radnih mjesta unutar stanica) i eksternog povezivanja
svih korisnika, te automatsko ažuriranje podataka iz centralne baze stručne
organizacije, odgovarajućim komunikacijskim kanalima i u zadanom formatu,

6.
mogućnost proširivanja i ispravka unesenih podataka odnosno unošenja dodatnih,
te mogućnost proširivanja jedinstvenoga informatičkog sustava na nove
korisnike.

Članak
5.

Utvrđuju
se sljedeće obveze stručne organizacije u smislu funkcioniranja informatičkog
sustava i jedinstvenoga program­skog rješenja:

1.
razvijanje, implementacija i održavanje jedinstvenoga programskog rješenja,

2.
koordiniranje odnosa između svih korisnika podataka dobivenih primjenom
jedinstvenoga programskog rješenja,

3.
davanje preporuke za nabavu opreme (hardware) i operativnog sustava (software)
neophodnog za funkcioniranje infor­matičkog sustava i jedinstvenoga programskog
rješenja,

4.
definiranje frekvencije, načina i formata prijenosa podataka u centralnu bazu
stručne organizacije, te donošenje odluke o proširivanju jedinstvenoga
informatičkog sustava na nove korisnike,

5. organiziranje
stalnog usavršavanja djelatnika stanica za primjenu jedinstvenoga programskog
rješenja,

6.
analiziranje podataka dobivenih primjenom jedinstvenoga programskog rješenja,
te daljnja distribucija prikupljenih podataka prema zainteresiranim subjektima.

Članak 6.

Utvrđuju se sljedeće obveze stanica u smislu
funkcioniranja informatičkog sustava i jedinstvenoga programskog rješenja:

1. za svoje potrebe nabaviti neophodnu opremu (hardware)
s odgovarajućim operativnim sustavom (software) na kojem je moguća primjena
jedinstvenoga programskog rješenja,

2. upućivati djelatnike na dodatno usavršavanje,

3. stalno i kontinuirano unositi podatke o poslovanju
u informatički sustav, a putem jedinstvenoga programskog rješenja,

4. osiguravati i redovno održavati komunikacijski
kanal i komunikacijsku opremu (modema, ISDN linije, ADSL-a i sl.) u svrhu
neometanog funkcioniranja prijenosa podataka unutar infor­matičkog sustava,

5. održavati informatičku opremu u skladu sa
sigurnosnim i tehničkim zahtjevima za neometanu primjenu jedinstvenoga
programskog rješenja.

Članak 7.

Detaljniju tehnologiju rada jedinstvenoga programskog
rje­še­nja, komunikacijske protokole, distribuciju podataka, te upute za rad s
programom donosi stručna organizacija.

Članak 8.

Sredstva za razvoj, implementaciju i održavanje
jedinstvenoga programskog rješenja osiguravaju se iz dijela prihoda koji
pripada stručnoj organizaciji.

Članak
9.

Danom
stupanja na snagu ovog pravilnika prestaje važiti Pravilnik o jedinstvenom
informatičkom sustavu i obradi podataka tehničkih pregleda i registracije
vozila (»Narodne novine«, broj 166/98).

Članak 10.

Ovaj pravilnik stupa na snagu osmog dana od dana
objave u »Narodnim novinama«, osim odredaba članka 4. stavak 3. i stavak 5.
koje se počinju primjenjivati od 1. siječnja 2007. godine.

I/1,broj: 3070-1/2004                          Broj:
9792
Zagreb, 9. studenoga 2004.                  Zagreb,
11. studenoga 2004.
if !supportLineBreakNewLine
endif

CENTAR ZA VOZILA HRVATSKE  HRVATSKI AUTOKLUB

predsjednik Nadzornog odbora            predsjednik Upravnog odbora
**Ivan****Babovac****,** **dipl****.** **ing****.,** v. r.             **Ivo Bikić, dipl. iur.,** v. r.

Pravilnik, NN 159/2004-2789